b"\n_START_ARTICLE_\nProtocol de Montreal\n_START_SECTION_\nTermes i prop\xc3\xb2sits del Tractat\n_START_PARAGRAPH_\nEl tractat enfoca l'eliminaci\xc3\xb3 de les emissions mundials que disminueixen els nivells d\xe2\x80\x99oz\xc3\xb3. Les subst\xc3\xa0ncies que disminueixen les concentracions d\xe2\x80\x99oz\xc3\xb3 s\xc3\xb3n les que contenen clor i brom (ja que les que contenen fluor \xc3\xbanicament, no afecten a la capa d\xe2\x80\x99oz\xc3\xb3). El Protocol de Montreal estableix un calendari obligatori per a l'eliminaci\xc3\xb3 de les subst\xc3\xa0ncies que esgoten la capa d'oz\xc3\xb3. Aquest calendari ha estat revisat amb regularitat. Cada grup de subst\xc3\xa0ncies t\xc3\xa9 establert un cronograma (anomenat calendari en el tractat) de reducci\xc3\xb3 en la seva producci\xc3\xb3n i consum fins a arribar a l'eliminaci\xc3\xb3 parcial._NEWLINE_El Protocol de Montreal es dirigeix 96 productes qu\xc3\xadmics en milers d'aplicacions a trav\xc3\xa9s de m\xc3\xa9s de 240 sectors industrials. El Protocol de Montreal tamb\xc3\xa9 ha produ\xc3\xaft altres beneficis ambientals significatius. En particular, l'eliminaci\xc3\xb3 de les subst\xc3\xa0ncies que esgoten la capa d'oz\xc3\xb3 retardaran 12 anys el canvi clim\xc3\xa0tic.\n_START_SECTION_\nImpacte\n_START_PARAGRAPH_\nD'en\xc3\xa7\xc3\xa0 que el protocol va entrar en vigor, les concentracions atmosf\xc3\xa8riques dels clorofluorocarbonis m\xc3\xa9s importants i els hidrocarburs clorats s'han estabilitzat o s'han redu\xc3\xaft. La concentraci\xc3\xb3 d'halons ha continuat en augment a mesura que els halons que s'han trobat emmagatzemats en els extintors d'incendi s\xc3\xb3n alliberats. Aix\xc3\xb2 no obstant, la taxa d\xe2\x80\x99augment ha disminu\xc3\xaft i s\xe2\x80\x99espera que comenci a declinar la seva pres\xc3\xa8ncia cap al 2020. La concentraci\xc3\xb3 dels HCFCs s\xe2\x80\x99ha incrementat significadament, en gran part degut als m\xc3\xbaltiples usos en els que reemplacen als CFCs (per exemple, com solvents o refrigerants). Encara  que hi hagi informes sobre individus que intenten evitar la prohibici\xc3\xb3 per mitj\xc3\xa0 del contraban a trav\xc3\xa9s de pa\xc3\xafsos en vies de desenvolupament cap als pa\xc3\xafsos desenvolupats, el grau de compliment amb el protocol ha sigut enorme. Per aix\xc3\xb2, el Protocol de Montreal ha sigut considerat l\xe2\x80\x99acord mediambiental internacional que ha tingut m\xc3\xa9s \xc3\xa8xit del m\xc3\xb3n.  En un informe del 2001 la NASA descobr\xc3\xad que el debilitament de la capa d\xe2\x80\x99oz\xc3\xb3 de sobre l\xe2\x80\x99Ant\xc3\xa0rtica s\xe2\x80\x99havia mantingut constant els \xc3\xbaltims tres anys Tot i aix\xc3\xb2, en l\xe2\x80\x99any 2003 el forat de la capa d\xe2\x80\x99oz\xc3\xb3 arriba a la segona major extensi\xc3\xb3 de la hist\xc3\xb2ria. L\xe2\x80\x99ultima avaluaci\xc3\xb3 cient\xc3\xadfica (2006) sobre els efectes del Protocol de Montreal reafirma que \xe2\x80\x9cEl Protocol de Montreal est\xc3\xa0 funcionant\xe2\x80\x9d. Existeixen proves clares d\xe2\x80\x99una disminuci\xc3\xb3 de subst\xc3\xa0ncies que disminueixen l\xe2\x80\x99oz\xc3\xb3 i alguns petits senyals d\xe2\x80\x99una recuperaci\xc3\xb3 de l\xe2\x80\x99oz\xc3\xb3 estratosf\xc3\xa8ric._NEWLINE_Malauradament, els hidrocarburs o (HCFCs) i els hidrofluorocarbons (HFCs) s\xc3\xb3n considerats actualment com fonts antropog\xc3\xa8niques del l\xe2\x80\x99escalfament global. En l\xe2\x80\x99escala internacional reconeguda en la qual la contribuci\xc3\xb3 d\xe2\x80\x99una mol\xc3\xa8cula de di\xc3\xb2xid de carb\xc3\xb3 (CO\xe2\x82\x82) se li assigna un valor d'1. Els HCFCs arriben fins a 1000 vegades la del CO\xe2\x82\x82, aix\xc3\xb2 els converteix en gasos d\xe2\x80\x99efecte hivernacle m\xc3\xa9s forts. El Protocol de Montreal est\xc3\xa0 buscant dur a terme l\xe2\x80\x99eliminaci\xc3\xb3 dels HCFCs abans del 2030, per\xc3\xb2 no imposa restriccions en els HFCs, ja que aquests no s\xc3\xb3n perjudicials per a la capa d\xe2\x80\x99oz\xc3\xb3 i per tant no entren dins la mat\xc3\xa8ria del tractat. Com que els CFCs tamb\xc3\xa9 s\xc3\xb3n gasos amb un fort potencial hivernacle, la simple substituci\xc3\xb3 dels HFCs pels CFCs no implica cap dany ambiental incrementat, per\xc3\xb2 l\xe2\x80\x99augment del seu \xc3\xbas i les seves aplicacions en les activitats humanes si que podria posar en perill el clima."